CELEX: 32016D0603(01)
Language: mt
Date: 2016-05-26 00:00:00
Title: Deċiżjoni tal-Kunsill tat-26 ta’ Mejju 2016 li taħtar erba’ membri tal-Bord tat-Tmexxija tal-Aġenzija Ewropea għall-Mediċini

3.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 197/2
            
         DEĊIŻJONI TAL-KUNSILL
   tat-26 ta’ Mejju 2016
   li taħtar erba’ membri tal-Bord tat-Tmexxija tal-Aġenzija Ewropea għall-Mediċini
   (2016/C 197/02)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (1), u b’mod partikolari l-Artikolu 65(1) u (4) tiegħu,
   Billi:
   
               (1)
            
            
               Fis-27 ta’ Jannar 2016, il-Kummissjoni, filwaqt li taġixxi f’konformità mal-Artikolu 65(1) tar-Regolament (KE) Nru 726/2004, ippreżentat lista ta’ kandidati, rappreżentanti ta’ organizzazzjonijiet tal-pazjenti, organizzazzjonijiet tat-tobba u organizzazzjonijiet tal-veterinarji, biex jinħatru fuq il-Bord tat-Tmexxija tal-Aġenzija Ewropea għall-Mediċini.
            
         
               (2)
            
            
               Il-Parlament Ewropew qies dik il-lista ta’ kandidati u ppreżenta l-fehmiet tiegħu dwar dan lill-Kunsill fil-21 ta’ April 2016,
            
         ADOTTA DIN ID-DEĊIŻJONI:
   Artikolu 1
   Dawn li ġejjin huma b’dan maħtura membri tal-Bord tat-Tmexxija tal-Aġenzija Ewropea għall-Mediċini għal perijodu ta’ tliet snin mill-15 ta’ Ġunju 2016:
   
               ORGANIZZAZZJONIJIET TAL-PAZJENTI
            
            
               ORGANIZZAZZJONIJIET TAT-TOBBA
            
            
               ORGANIZZAZZJONIJIET VETERINARJI
            
         
               Is-Sinjur Yann LE CAM
               Is-Sinjura Ilaria PASSARANI
            
            
               Is-Sinjur Wolf-Dieter LUDWIG
            
            
               Is-Sinjura Nancy DE BRIYNE
            
         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-26 ta’ Mejju 2016.
      
         
            Għall-Kunsill
         
         
            Il-President
         
         H.G.J. KAMP
      
   
   
      (1)  ĠU L 136, 30.4.2004, p. 1.